Só verloor Potch-man 220 kg voor wittebrood | Huisgenoot
Só verloor Potch-man 220 kg voor wittebrood
Rudolph het baie gesondheidsprobleme gehad – daarom het dokters voorspel hy sou nie 40 haal as hy nie iets aan sy gesondheid doen nie. Foto: Verskaf
Op sy swaarste kon hy nie deur 'n deur loop sonder om sy lyf skuins te draai en homself daardeur te dwing nie. Selfs die draaihek by sy kantoorgebou was te klein – hy moes die dubbeldeur-ingang vir rolstoelgebruikers gebruik.
Jare lank kon Rudolph Wolker nie eens in 'n gewone stoel pas nie – hy was so oorgewig dat hy by troues vir hom 'n spesiale stoel moes saam karwei.
Sy logge lyf het die naald van die skaal op 320 kg laat stilstaan en was vir hom 'n groot vernedering. Maar dit het hom veel meer as net ongemak besorg: Drie jaar gelede, op 38, het dokters voorspel Rudolph sou nie 40 haal nie.